smcproject/ml-wiki-sentences huggingface dataset:
ഏഴു വർഷം മാത്രമേ ദൾപതി ഷാക്ക് ഭരണം നടത്താനായുള്ളൂ.
അദ്ദേഹത്തിന്റെ മരണശേഷം റാണി ദുർഗാവതി അവരുടെ അഞ്ചു വയസുള്ള പുത്രൻ ബീർ നാരായണിനു വേണ്ടി ദുർഗാവതി പതിനാറു വർഷത്തോളം ഭരണം നടത്തി.
ദുർഗാവതി വളരെ കഴിവുറ്റ ഒരു ഭരണാധികാരിയായിരുന്നു.
ദുർഗാവതിയുടെ കീഴീൽ സാമ്രാജ്യം കൂടുതൽ വികാസം പ്രാപിച്ചു.
1564-65-ൽ അസഫ് ഖാന്റെ നേതൃത്വത്തിലുള്ള മുഗൾ സൈന്യം ഗഢാ കതംഗ ആക്രമിച്ചു.
റാണി ദുർഗാവതിയുടെ നേതൃത്വത്തിൽ വളരെ ശക്തമായ ചെറുത്തു നില്പ്പ് നടത്തിയെങ്കിലും അവസാനം പരാജയപ്പെട്ടു.
ശത്രുക്കൾക്കു കീഴടങ്ങാതെ റാണി മരണം വരിച്ചു .
രാജകുമാരൻ വീർ നാരായണെ ചൗരാഗഢ് കോട്ടയിൽ കുടുക്കിയ ആസിഫ് ഖാൻ അദ്ദേഹത്തേയും വകവരുത്തി .
അങ്ങനെ ഗഢാ കതംഗ മുഗളരുടെ ആധിപത്യത്തിൻ കീഴിലായി.
ഗഢാ കതംഗ ഒരു സമ്പന്നമായ രാജ്യമായിരുന്നു.
ആനകളെ കെണിവച്ചു പിടിച്ച് മറ്റു സാമ്രാജ്യങ്ങളിലേക്ക് കയറ്റുമതി ചെയ്താണ്‌ ഈ സമ്പത്തിൽ ഭൂരിഭാഗവും അവർ കരസ്ഥമാക്കിയത്.
മുഗളർ ഗോണ്ടുകളെ തോല്പ്പിച്ചപ്പോൾ വിലപിടിപ്പുള്ള നാണയങ്ങളും,ആനകളേയും അവർ കൊള്ളയടിച്ചു.
സാമ്രാജ്യത്തിന്റെ ഒരു ഭാഗം മുഗളർ അവരുടെ സാമ്രാജ്യത്തോട് ചേർത്തു.
ബാക്കി ഭാഗം ബീർ നാരായണിന്റെ ഒരു അമ്മാവനായ ചന്ദ്ര ഷാക്ക് നൽകി.
ഗഢാ കതംഗയുടെ പതനത്തിനു ശേഷവും ഗോണ്ട് സാമ്രാജ്യങ്ങൾ കുറേ കാലത്തേക്കു കൂടി നിലനിന്നു.
ശക്തി ക്ഷയിച്ചു കൊണ്ടിരുന്ന അവർ കൂടുതൽ ശക്തരായ മറാഠകൾ, ബന്ദേലകൾ എന്നിവർക്കെതിരെ പിടിച്ചു നിൽക്കുന്നതിൽ അവർ പരാജയപ്പെട്ടു.
സാമൂഹികവ്യവസ്ഥിതി
വലിയ രാജ്യങ്ങളായുള്ള പരിവർത്തനം ഗോണ്ട് സമൂഹത്തിന്റെ സ്വാഭാവികപ്രകൃതത്തിന്‌ മാറ്റം വരുത്തി.
അടിസ്ഥാനപരമായി തുല്യാവസ്ഥയിലായിരുന്ന അവരുടെ സമൂഹം വിവിധ തട്ടുകളിലുള്ള സാമൂഹികവർഗ്ഗങ്ങളായി പരിണമിച്ചു.
ഗോണ്ട് രാജാക്കന്മാരിൽ നിന്നും ഭൂമി ദാനമായി ലഭിച്ച ബ്രാഹ്മണർ കൂടുതൽ സ്വാധീനശേഷി നേടി.
ഗോണ്ട് നേതാക്കളാകട്ടെ‍ രജപുത്രർ എന്ന് അറിയപ്പെടാൻ ആഗ്രഹിച്ചു.
ഗോണ്ട്വാന ഭൂഖണ്ഡം ഇംഗ്ലീഷ് വിലാസം https://ml.wikipedia.org/wiki/Gondwana 420 ദശലക്ഷം വർഷങ്ങൾക്ക് മുമ്പുള്ള ഗോണ്ട്വാന.
ദക്ഷിണധ്രുവ കേന്ദ്രീകൃതമായ വീക്ഷണം.
ഗോണ്ട്വാന ( / ɡ ɒ n d ˈ w ɑː n ə / ) അഥവാ ഗോണ്ട്വാനാലാന്റ് നിയോപ്രോട്ടോറോസോയിക് മുതൽ (ഏകദേശം 550 ദശലക്ഷം വർഷങ്ങൾക്ക് മുമ്പ്) ജുറാസിക് വരെ (ഏകദേശം 180 ദശലക്ഷം വർഷങ്ങൾക്ക് മുമ്പ്) നിലനിന്നിരുന്ന ഒരു സൂപ്പർ ഭൂഖണ്ഡമായിരുന്നു.
ബാൾട്ടിക്ക, ലോറൻഷ്യ, സൈബീരിയ എന്നീ ഭൂപ്രദേശങ്ങൾ അതിൽ നിന്ന് വേറിട്ടതായിരുന്നതിനാൽ ആദ്യകാല നിർവചനമനുസരിച്ച് ഗോണ്ട്വാനയെ ഒരു സൂപ്പർ ഭൂഖണ്ഡമായി കണക്കാക്കിയിരുന്നില്ല.
അവലംബം ↑ ↑ ↑ Bradley, Dwight C., "Secular Trends in the Geologic Record and the Supercontinent Cycle".
Earth Science Review .
(2011): 1–18.
ഗോതബയ രാജപക്‌സെ
ശ്രീലങ്കൻ കരസേനയിലെ വിരമിച്ച ഉദ്യോഗസ്ഥനും ശ്രീലങ്കയിലെ മുൻ പ്രസിഡന്റും പ്രതിപക്ഷ നേതാവുമായ മഹിന്ദ രാജപക്‌സെയുടെ സഹോദരനാണ് ഗോതബയ രാജപക്‌സെ .
തമിഴ് പുലികളിലെ വിമതർക്കെതിരായ ആഭ്യന്തര യുദ്ധത്തിന്റെ ആദ്യ ഘട്ടങ്ങളിൽ സേവനമനുഷ്ഠിച്ച അദ്ദേഹം 1992 ൽ സൈന്യത്തിൽ നിന്നും വിരമിക്കുകയും യുഎസിലേക്ക് കുടിയേറുകയും ചെയ്തു.
സഹോദരൻ മഹിന്ദ രാജപക്സെ ശ്രീലങ്കൻ പ്രസിഡന്റായി തെരഞ്ഞെടുക്കപ്പെട്ടതോടെ 2005 നവംബറിൽ ഗോതബയ രാജപക്സെ പ്രതിരോധ സെക്രട്ടറിയായി.
പ്രതിരോധ സെക്രട്ടറി എന്ന നിലയിൽ തമിഴ് കടുവകളെ പരാജയപ്പെടുത്തുന്നതിലും 2009 മെയ് മാസത്തിൽ ശ്രീലങ്കയുടെ 26 വർഷത്തെ ആഭ്യന്തരയുദ്ധം അവസാനിപ്പിച്ചതിലും ശ്രീലങ്കൻ മിലിട്ടറി നേടിയ വിജയങ്ങളിൽ ഗോതബയ രാജപക്സെ പ്രധാന പങ്കുവഹിച്ചു.
പ്രസിഡന്റ് മഹീന്ദ രാജപക്സെയുടെ രാഷ്ട്രീയ നേതൃത്വത്തിനും ഗോതബയ രാജപക്‌സെ അഭിമതനായിരുന്നു.
തമിഴ് പുലികളുടെ പ്രധാന ലക്ഷ്യങ്ങളിൽ ഒരാളായ ഇദ്ദേഹം 2006 ഡിസംബറിൽ ഒരു തമിഴ് കടുവ ചാവേർ ബോംബർ നടത്തിയ കൊലപാതകശ്രമത്തിൽ നിന്ന് രക്ഷപ്പെട്ടു.
രാഷ്ട്രീയ ജീവിതം 1971 ൽ ശ്രീലങ്കയിലെ മാത്താര ജില്ലയിലെ പാലറ്റുവയിൽ ജനിച്ചു.
2001 ൽ പ്രതിപക്ഷ നേതാവ് 2004 ൽ പ്രധാനമന്ത്രി 2005 ൽ ശ്രീലങ്ക പ്രസിഡന്റ്.
2019 ലെ ഇലക്ഷൻ
ശ്രീലങ്കയിൽ 2019 ഡിസംബറിൽ നടക്കുന്ന പ്രസിഡന്റ് തിരഞ്ഞെടുപ്പിൽ ഗോതാബയ രാജപക്‌സെ മത്സരിക്കുമെന്ന് പ്രതീക്ഷിക്കപെടുന്നു.
അടുത്തിടെ രൂപീകരിച്ച ശ്രീ ലങ്ക പൊതുജന മുന്നണിയുടെ സ്ഥാനാർഥി ആയിട്ടായിരിക്കും അദ്ദേഹം മത്സരിക്കുക.
ശ്രീലങ്ക പൊതുജന മുന്നണി അവലംബം
കൗൻഡിന്യ വന്യജീവി സങ്കേതം ഇംഗ്ലീഷ് വിലാസം https://ml.wikipedia.org/wiki/Koundinya_Wildlife_Sanctuary ഇന്ത്യൻ ആന
കൗൻഡിന്യ വന്യജീവിസങ്കേതം ഇന്ത്യയിലെ ആന്ധ്രാപ്രദേശ് സംസ്ഥാനത്തുള്ള ഒരു ആന സങ്കേതമാണ്.
ആന്ധ്രാപ്രദേശിലെ ഏക ആന സങ്കേതമാണിത്.
200 വർഷങ്ങൾക്കുമുൻപ് ചുറ്റുപാടുമുള്ള വനാന്തരങ്ങളിൽ നിന്ന് കുടിയേറിയ ആനകളാണ് ഇവിടെയുള്ളത്.
അവലംബം Koundinya Wildlife Sanctuary എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുറംകണ്ണികൾ Koundinya Wildlife Sanctuary എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
കൺകുരു ഇംഗ്ലീഷ് വിലാസം https://ml.wikipedia.org/wiki/Stye
കൺപോളയിലെ സീബഗ്രന്ഥികളിലെ അണുബാധമൂലമുണ്ടാകുന്ന പോള വീക്കമാണ് കൺകുരു (Sty/stye).
കൺപോളയുടെ പുറം ഭാഗത്തൊ അകത്തോ കൺകുരു വരാം.
ആന്തരികമായവ മെയ്ബോമിയൻ ഗ്രന്ഥിയുടെ അണുബാധ മൂലമാണ് ഉണ്ടാകുന്നത്, അതുപോലെ ബാഹ്യമായവ സെയ്‌സ് ഗ്രന്ഥിയിലെ അണുബാധ മൂലമാണ് ഉണ്ടാകുന്നത്.
ഒരു സ്റ്റൈയുടെ കാരണം സാധാരണയായി സ്റ്റഫൈലോകോക്കസ് ഓറിയസ് ബാക്ടീരിയ അണുബാധയാണ് .
ഏത് പ്രായത്തിലും സ്റ്റൈകൾ ഉണ്ടാകാം എങ്കിലും ഇവ സംഭവിക്കുന്ന ആവൃത്തി വ്യക്തമല്ല.
മിക്കപ്പോഴും ചികിൽസയില്ലാതെ തന്നെ കൺകുരു അപ്രത്യക്ഷമാവാറുണ്ട്.
കൺകുരുബാധ ചിലപ്പോൾ ദിവസങ്ങളോ ആഴ്ച്ചകളോ നീണ്ടുനിൽക്കാം.
സ്ത്രീപ്രുഷ/പ്രായഭേദമന്യേ കണ്ടുവരുന്ന ഒന്നാണ് ഈ രോഗാവസ്ഥ.
കൺകുരു വേഗം മാറാൻ ഏറ്റവും വ്യാപകമായി ചെയ്തുവരുന്ന നടപടി ചൂടുകൊള്ളൽ അഥവാ ചൂടുവെള്ളത്തിൽ തുണിമുക്കി കുരുവിനെ അമർത്തുക എന്നതാണ്(warm compress) .
രൂക്ഷമായ കൺകുരുവിനു ആന്റിബയോട്ടിക്കുകൾ (തുള്ളിമരുന്നോ, ഒയിന്റ്മെന്റോ, ഗുളികയായോ) ഉപയോഗിക്കേണ്ടിവന്നേക്കാം.
ലക്ഷണങ്ങൾ മുകളിലെ കൺപോളയെ ബാധിച്ച സ്റ്റൈ താഴത്തെ കൺപോളയെ ബാധിച്ച ബാഹ്യ ഹോർഡിയോളം
കൺകുരുവിനു താഴെ പറയുന്ന ഒന്നോ പലതോ ആയ ലക്ഷണങ്ങൾ പ്രത്യക്ഷപ്പെടാം.
കൺപോളയുടെ നടുവിലായി പ്രത്യക്ഷപ്പെടുന്ന പഴുപ്പടങ്ങിയ ചെറു മഞ്ഞകുരുവാണ് ആദ്യ അടയാളം.
ക്രമേണ കൺപോള വീങ്ങുന്നു.
കണപോളയിൽ വേദന ചുവപ്പ് നിറം, കൺപോള മൃദുലാനുഭവം പ്രകടിപ്പിക്കുന്നു (tenderness) കണ്ണിനു ചൊറിച്ചിൽ അനുഭപ്പെടുന്നു.
കൺപോള ഘനം തൂങ്ങുന്നു കാഴച മങ്ങൽ കണ്ണിൽ നിന്നും നീരിറ്റുക പ്രകാശം അസഹ്യമാവുക ഇമവെട്ടൽ അസ്വസ്ഥതയുളവാക്കുക സങ്കീർണ്ണതകൾ
സ്റ്റൈക്ക് സങ്കീർണതകൾ വളരെ അപൂർവമാണ്.
ഏറ്റവും സാധാരണമായ സങ്കീർണത കോസ്മെറ്റിക് വൈകല്യത്തിനും കോർണിയയിലെ പ്രകോപിപ്പിക്കലിനും കാരണമാകുന്ന ഒരു കലേസിയോണിലേക്കുള്ള പുരോഗതിയാണ്.
ഇത്തരം സാഹചര്യങ്ങളിൽ പലപ്പോഴും കൺകുരു ശസ്ത്രക്രിയയിലൂടെ നീക്കം ചെയ്യേണ്ടിവന്നേക്കാം.
പോള വൈകൃതം, കൺപീലി രോമവളർച്ചമുരടിക്കൽ എന്നിവയും സങ്കീർണ്ണതകളാണ്.
രോഗോല്പത്തി കൺപീലിയുടെ ചുവട്ടിലുള്ള സീബഗ്രന്ഥികളുടെ സ്രവതടസ്സമാണ് കൺകുരുവിനു പ്രധാനകാരണം.
പോഷകാഹാരകുറവ് ഉറക്കമില്ലായ്മ വൃത്തിഹീനത ജലദൗർലഭ്യം കണ്ണുകൾ അമർത്തി തിരുമ്മൽ ഇവയൊക്കെ കൺകുരുജന്യതയ്ക്ക് അനൂകൂല ഘടകങ്ങളായി വർത്തിക്കാം കണ്ണിലെയോ മുഖത്തേയോ അണുബാധ വിശിഷ്യ സ്റ്റെഫൈലൊക്കൊക്കൽ അണുബാധയിൽ നിന്നും കൺകുരു രൂപപ്പെടാം.
കർച്ചീഫ്, ടവൽ എന്നിവ പങ്കുവെയ്ക്കുന്നത് നിർത്തലാക്കുന്നത് രോഗവ്യാപനം തടയും മുൻകരുതലുകൾ/പ്രതിരോധം ശുചിത്ത്വം തന്നെയാണ് ഏറ്റവും ഉത്തമമായ പ്രതിരോധം.
കൈകൾ വൃത്തിയായി കഴുകുന്നത് കൺകുരു മാത്രമല്ല ധാരാളം രോഗങ്ങളുടെ വ്യാപനം തടയുന്നു.
മേക്കപ്പ് ഉപയോഗിക്കുന്നതും, മേക്കപ്പ് വസ്തുക്കളും ഉപകരണങ്ങളും പങ്കിട്ട് ഉപയോഗിക്കുന്നതും കൺകുരു ഉല്പത്തിക്കും വ്യാപനത്തിനും അനൂകൂലഘടങ്ങളാണ്.
ഉറങ്ങുന്നതിനു മുമ്പ് മേക്കപ്പ് പാടെ മാറ്റുന്നതും മേക്കപ്പ് ഉപകരണങ്ങൾ വൃത്തിയായി സൂക്ഷിക്കുന്നതും പ്രതിരോധ നടപടികളാണ്.
സ്റ്റൈ സ്വയം പൊട്ടിക്കുന്നത് പഴുപ്പിൽ അടങ്ങിയിരിക്കുന്ന ബാക്ടീരിയകൾ മറ്റ് സ്ഥലങ്ങളിലേക്ക് പടരാൻ കാരണമാകും എന്നതിനാൽ അങ്ങനെ ചെയ്യാതിരിക്കാൻ ശ്രദ്ധിക്കണം..
മിക്ക സ്റ്റൈകളും 1 മുതൽ രണ്ടാഴ്ചയ്ക്കുള്ളിൽ പ്രൊഫഷണൽ പരിചരണമില്ലാതെ സ്വയം മാറും.
ചൂട് പിടിക്കുന്നതാണ് പ്രാഥമിക ചികിത്സ.
വീട്ടിലെ സ്വയം പരിചരണത്തിന്റെ ഭാഗമായി, കണ്ണിന് പരിക്കേൽക്കാതെ സൌമ്യമായി കണ്ണുകൾ അടച്ച് പിടിച്ച് കൺപോളകൾ വൃത്തിയാക്കാം.
സ്റ്റൈ ഉള്ള ആളുകൾ കണ്ണ് മേക്കപ്പ് (ഉദാ. ഐലൈനർ), ലോഷനുകൾ, കോൺടാക്റ്റ് ലെൻസുകൾ എന്നിവ ഒഴിവാക്കണം, കാരണം ഇവ അണുബാധയെ വർദ്ധിപ്പിക്കുകയും, ചിലപ്പോൾ കോർണിയയിലേക്ക് വ്യാപിപ്പിക്കുകയും ചെയ്യും.
ഗുരുതരമായ അണുബാധ ഉണ്ടാകാനിടയുള്ളതിനാൽ ആളുകൾ സ്വയം സ്റ്റൈ പൊട്ടിക്കരുതെന്ന് നിർദ്ദേശിക്കുന്നു.
വേദന കുറക്കുന്നതിന് അസെറ്റാമിനോഫെൻ പോലുള്ള വേദന സംഹാരികൾ ഉപയോഗിക്കാം.
അവലംബം പുറത്തേക്കുള്ള കണ്ണികൾ Wikimedia Commons has media related to stye .
കൺജങ്റ്റൈവ ഇംഗ്ലീഷ് വിലാസം https://ml.wikipedia.org/wiki/Conjunctiva ബൾബാർ കൺജങ്റ്റൈവയുടെ രക്തക്കുഴലുകൾ കാണിക്കുന്ന ഒരു മനുഷ്യനേത്രത്തിന്റെ ചിത്രം ഉപരിപ്ലവമായ ബൾബാർ കൺജങ്റ്റൈവ രക്തക്കുഴലുകളുടെ ഹൈപ്പ‌റീമിയ
കൺപോളകളുടെ ഉൾവശവും, സ്ലീറയും (കണ്ണിന്റെ വെളുപ്പ്) മൂടുന്ന സുതാര്യമായ ഒരു ടിഷ്യുവാണ് കൺജങ്റ്റൈവ .
ഗോബ്ലറ്റ് സെല്ലുകളുള്ള, കെരറ്റിനൈസ് ചെയ്യാത്ത, സ്ട്രാറ്റിഫൈഡ് സ്ക്വാമസ് എപിത്തീലിയം, സ്ട്രാറ്റിഫൈഡ് കോളമ്നാർ എപിത്തീലിയം എന്നിവ ചേർന്നതാണ് ഇത്.
ഇമേജിംഗ് പഠനത്തിനായി എളുപ്പത്തിൽ ആക്സസ് ചെയ്യാവുന്ന നിരവധി മൈക്രോവെസ്സലുകൾ അടങ്ങിയ കൺജങ്റ്റൈവ, വളരെ വാസ്കുലറൈസ്ഡ് ആയ ഘടനയാണ്.
കൺജങ്റ്റൈവയെ സാധാരണയായി മൂന്ന് ഭാഗങ്ങളായി തിരിച്ചിരിക്കുന്നു: ഭാഗം വിസ്തീർണ്ണം പാൽപെബ്രൽ അല്ലെങ്കിൽ ടാർസൽ കൺജങ്റ്റൈവ കണ്പോളകളുടെ ഉൾവശത്ത് ബൾബാർ അല്ലെങ്കിൽ ഒക്കുലാർ കൺജങ്റ്റൈവ ആന്റീരിയർ സ്ക്ലീറക്ക് മുകളിലൂടെ ഐബോൾ മൂടുന്നു: ടെനൊൺ കാപ്സ്യൂൾ വഴി അടിയിലെ സ്ക്ലെറയുമായി കർശനമായി ബന്ധിപ്പിച്ചിരിക്കുന്ന കൺജങ്റ്റൈവയിലെ ഈ ഭാഗം ഐബോൾ ചലനങ്ങൾക്കനുസരിച്ച് നീങ്ങുകയും ചെയ്യുന്നു.
ബൾബാർ കൺജങ്റ്റൈവൽ മെംബ്രേണിന്റെ ശരാശരി കനം 33 മൈക്രോൺ ആണ്.
ഫോർണിക്സ് കൺജങ്റ്റൈവ ബൾബാർ, പാൽപെബ്രൽ കൺജങ്റ്റൈവ തമ്മിലുള്ള ജംഗ്ഷൻ: ഇത് അയഞ്ഞതും വഴക്കമുള്ളതുമാണ്, ഇത് കൺപോളകളുടെയും കളുടെയും ഐബോളിന്റെയും സ്വതന്ത്ര ചലനത്തെ അനുവദിക്കുന്നു.
രക്ത വിതരണം
ബൾബാർ കൺജങ്റ്റൈവയിലേക്കുള്ള രക്തം പ്രാഥമികമായി നേത്ര ധമനികളിൽ (ഒഫ്താൽമിക് ആർട്ടറി) നിന്നാണ് ലഭിക്കുന്നത്.
പാൽപെബ്രൽ കൺജങ്റ്റൈവയിലേക്കുള്ള (കൺപോള) രക്ത വിതരണം എക്സ്റ്റേണൽ കരോട്ടിഡ് ധമനിയിൽ നിന്നാണ്.
എന്നിരുന്നാലും, ബൾബാർ കൺജങ്റ്റൈവയുടെയും പാൽപെബ്രൽ കൺജങ്റ്റൈവയുടെയും രക്തചംക്രമണം പരസ്പരം ബന്ധിപ്പിച്ചിരിക്കുന്നു, അതിനാൽ ബൾബാർ കൺജങ്റ്റൈവൽ, പാൽപെബ്രൽ കൺജങ്റ്റൈവൽ വെസ്സലുകൾക്ക് നേത്ര ധമനിയും ബാഹ്യ കരോട്ടിഡ് ധമനിയും വിവിധ അളവുകളിൽ വിതരണം ചെയ്യുന്നു.
നാഡി വിതരണം
കൺജങ്റ്റൈവയുടെ സെൻസറി ഇന്നെർവേർഷൻ നാല് ഭാഗങ്ങളായി തിരിച്ചിരിക്കുന്നു: വിസ്തീർണ്ണം നാഡി സുപ്പീരിയർ സുപ്രാഓർബിറ്റൽ നാഡി സുപ്രാട്രോക്ലിയർ നാഡി ഇൻഫ്രാട്രോക്ലിയർ നാഡി ഇൻഫീരിയർ ഇൻഫ്രാഓബിറ്റൽ നാഡി ലാറ്ററൽ ലാക്രിമൽ നാഡി ( സൈഗോമാറ്റിക്കൽ നാഡിയിൽ നിന്നുള്ള സംഭാവന കൊണ്ട്) സർക്കംകോർണിയൽ ലോങ് സിലിയറി ഞരമ്പുകൾ മൈക്രോഅനാറ്റമി
ചിതറിയ ഗോബ്ലറ്റ് സെല്ലുകളുള്ള, അൺകെരറ്റിനൈസ്സ്ഡ് സ്ട്രാറ്റിഫൈഡ് സ്ക്വാമസ്, സ്ട്രാറ്റിഫൈഡ് കോളമ്നാർ എപിത്തീലിയം എന്നിവ കൺജങ്റ്റൈവയിൽ അടങ്ങിയിരിക്കുന്നു.
എപ്പിത്തീലിയൽ പാളിയിൽ രക്തക്കുഴലുകൾ, നാരുകളുള്ള ടിഷ്യു, ലിംഫറ്റിക് ചാനലുകൾ എന്നിവ അടങ്ങിയിരിക്കുന്നു.
കൺജങ്ക്റ്റിവയിലെ ആക്സസറി ലാക്രിമൽ ഗ്രന്ഥികൾ കണ്ണീരിന്റെ ദ്രാവക ഭാഗം നിരന്തരം ഉൽ‌പാദിപ്പിക്കുന്നു.
മെലനോസൈറ്റുകൾ , ടി, ബി സെൽ ലിംഫോസൈറ്റുകൾ എന്നിവ കൺജങ്റ്റൈവൽ എപിത്തീലിയത്തിൽ അടങ്ങിയിരിക്കുന്ന അധിക കോശങ്ങളിൽ ഉൾപ്പെടുന്നു.
ലാക്രിമൽ ഗ്രന്ഥിയേക്കാൾ ചെറിയ അളവിൽ ആണെങ്കിലും, മ്യൂക്കസും കണ്ണീരും ഉൽ‌പാദിപ്പിച്ച് കണ്ണ് നനവോടെ നിലനിർത്താൻ കൺജങ്റ്റൈവ സഹായിക്കുന്നു.
അതോടൊപ്പം ഇത് രോഗപ്രതിരോധവ്യവസ്ഥയിൽ പങ്ക് വഹിച്ച് കണ്ണിലേക്ക് സൂക്ഷ്മാണുക്കൾ പ്രവേശിക്കുന്നത് തടയാനും സഹായിക്കുന്നു.
കണ്ണിനെ ബാധിക്കുന്ന പ്രശ്നങ്ങളുടെ സാധാരണ ഉറവിടങ്ങളാണ് കൺജങ്റ്റൈവയുടെയും കോർണിയയുടെയും തകരാറുകൾ, പ്രത്യേകിച്ചും കണ്ണിന്റെ ഉപരിതലം വിവിധ ബാഹ്യ സ്വാധീനങ്ങൾക്ക്, പ്രത്യേകിച്ച് മുറിവ് , അണുബാധകൾ , രാസ പ്രകോപനങ്ങൾ, അലർജി പ്രതിപ്രവർത്തനങ്ങൾ , വരൾച്ച എന്നിവയ്ക്ക് വിധേയമാകുകയും ചെയ്യുന്നു.
കൺജങ്റ്റൈവൽ മൈക്രോവാസ്കുലർ ഹെമോഡൈനാമിക്സിനെ ഡയബറ്റിക് റെറ്റിനോപ്പതി (ഡിആർ) ബാധിക്കുന്നു, അതിനാൽ ഡിആർ രോഗനിർണയത്തിനും നിരീക്ഷണത്തിനും ഡിആറിന്റെ വിവേചന ഘട്ടങ്ങൾക്കും ഇത് ഉപകരിക്കും.
ടൈപ്പ് II പ്രമേഹം , കൺജക്റ്റിവൽ ഹൈപ്പോക്സിയ , ശരാശരി രക്തക്കുഴലുകളുടെ വ്യാസം വർദ്ധിക്കൽ, കാപ്പിലറി നഷ്ടം എന്നിവയുമായി ബന്ധപ്പെട്ടിരിക്കുന്നു.
രക്തക്കുഴലുകളുടെ സ്ലഡ്ജിംഗ്, രക്തയോട്ടം രക്തക്കുഴലുകളുടെ വ്യാസം എന്നിവയിലെ മാറ്റങ്ങൾ, ക്യാപില്ലറി മൈക്രോ ഹെമറേജുകൾ എന്നിവയുമായി സിക്കിൾ സെൽ അനീമിയ ബന്ധപ്പെട്ടിരിക്കുന്നു.
ബൾബാർ കൺജങ്റ്റൈവൽ രക്തക്കുഴലുകളുടെ ടോർടുവോസിറ്റി വർദ്ധനവ്, കാപ്പിലറി, ആർട്ടീരിയോൾ നഷ്ടം എന്നിവയുമായി രക്താതിമർദ്ദം ബന്ധപ്പെട്ടിരിക്കുന്നു.
കരോട്ടിഡ് ധമനിയുടെ തടസ്സം, മന്ദഗതിയിലുള്ള കൺജങ്റ്റൈവൽ രക്തപ്രവാഹവും വ്യക്തമായ കാപ്പിലറി നഷ്ടവുമായി ബന്ധപ്പെട്ടിരിക്കുന്നു.
പ്രായത്തിനനുസരിച്ച്, കൺജങ്ക്റ്റിവയ്ക്ക് അന്തർലീനമായ സ്ക്ലെറയിൽ നിന്ന് വലിഞ്ഞ് അയഞ്ഞ അവസ്ഥയുണ്ടാകുന്നു, ഇത് കൺജക്റ്റിവൽ മടക്കുകളുടെ രൂപീകരണത്തിലേക്ക് നയിക്കുന്നു, ഈ അവസ്ഥ കൺജങ്റ്റൈവോചലാസിസ് എന്നറിയപ്പെടുന്നു.
കൺജങ്റ്റൈവയെ ട്യൂമറുകൾ ബാധിക്കാം.
ലെപ്റ്റോസ്പൈറ അണുബാധമൂലം ഉണ്ടാകുന്ന എലിപ്പനി , കൺജങ്റ്റൈവൽ സഫ്യൂഷന് കാരണമാകും.
ഇതും കാണുക കൺജങ്റ്റിവൈറ്റിസ് (ചെങ്കണ്ണ്) കൺജങ്റ്റൈവോചലാസിസ് വരണ്ട കണ്ണ് പിംഗുക്കുല ടെറിജിയം റൂജിൻ സബ് കൺജങ്റ്റൈവൽ ഹെമറേജ് പ്രമേഹം സിക്കിൾ സെൽ രോഗം അധിക ചിത്രങ്ങൾ മുകളിലെ കൺ പോളയിലൂടെ മുറിച്ച രീതിയിലുള്ള ചിത്രം.
പുറം കണ്ണ് പേശി.
ഓർബിറ്റൽ നാഡികൾ.
ആഴത്തിലുള്ള വിഭജനം.
പരാമർശങ്ങൾ പുറം കണ്ണികൾ മെഡിസിൻനെറ്റ്.
കോം (1999).
കൺജങ്റ്റൈവ Archived 2014-06-07 at the Wayback Machine .
ശേഖരിച്ചത് ജൂലൈ 25, 2004.
കൺട്രി മ്യൂസിക് ഇംഗ്ലീഷ് വിലാസം https://ml.wikipedia.org/wiki/Country_music
ഒരു ജനപ്രിയ അമേരിക്കൻ സംഗീത വിഭാഗമാണ് കൺട്രി മ്യൂസിക് (അല്ലെങ്കിൽ കൺട്രി ആൻഡ് വെസ്റ്റേൺ ).1920-കളുടെ ആരംഭത്തിൽ തെക്കേ അമേരിക്കയിൽ ഉദയം കൊണ്ട ഇത്.
അമേരിക്കൻ നാടോടി ഗാനങ്ങൾ (പ്രത്യേകിച്ച് അപ്പാലാച്ചിൻ നാടൻ സംഗീതം) ബ്ലൂസ് തുടങ്ങിയവയിൽ നിന്നാണ് വേരുകൾ സ്വീകരിച്ചിട്ടുള്ളത്..
കൗർവ്വകി ഇംഗ്ലീഷ് വിലാസം https://ml.wikipedia.org/wiki/Karuvaki
മൗര്യ ചക്രവർത്തിയായിരുന്ന മഹാനായ അശോകന്റെ പത്നിയായിരുന്നു റാണി കൗർവ്വകി .
അശോകനു കൗർവ്വകിയിൽ ജനിച്ച പുത്രനാണ് തിവാള മൗര്യൻ .
കൗർവ്വകി കലിംഗ രാജ്യത്തിലെ ഒരു മുക്കുവ കുടുംബത്തിലാണ് ജനിച്ചത്.
അശോകൻ പിതാവായ ബിന്ദുസാര മൗര്യന്റെ നിർദ്ദേശത്താൽ കലിംഗ രാജ്യാതിർത്തിയിൽ താമസിക്കുകയും ആ അവസരത്തിൽ കൗർവ്വകിയുമായി പരിചയപ്പെടുകയും പ്രണയത്തിലാവുകയും ചെയ്തു.
അശോകൻ ആദ്യമായി വിവാഹം കഴിച്ച കുമാരിയാണ് കൗർവ്വകി.
പിന്നീട് അവർ ബുദ്ധമതം സ്വീകരിക്കുകയും ഒരു ബുദ്ധ സന്യാസിനിയാവുകയും ചെയ്തു.
ബുദ്ധമത പ്രചാരണം
അശോക ചക്രവർത്തിയെ ബുദ്ധമതത്തിലേക്ക് ആകർഷിപ്പിക്കുന്നതിലും ധർമ്മപ്രചാരണം നടത്തിക്കുന്നതിലും മുഖ്യപങ്കു വഹിച്ചവരിൽ പ്രഥമസ്ഥാനിയം കൗർവ്വകിയ്ക്കുണ്ട്.
അശോകന്റെ കാലത്തെ ശിലാശാസനങ്ങളിൽ റാണി കൗർവ്വകിയുടേയും പുത്രൻ തിവാള മൗര്യന്റേയും (തിവാര മൗര്യൻ) പേരുകൾ ലഭ്യമാണ്.
മറ്റുപത്നിമാരുടെയും മക്കളൂടെയും പേരുകൾ ശിലാശാസനങ്ങളിൽ പ്രതിപാദിച്ചിട്ടില്ല എന്നുള്ളതും പ്രത്യേകതയാണ്.
അവലംബം ↑ http://collections.vam.ac.uk/item/O82525/asokas-queen-print-tagore-abanindranath/ ↑ ↑ A History of Ancient and Early Medieval India (from Stone Age to the 12th century) by Upinder Singh, published by Pearson ↑ ↑ ↑ ↑ ↑ ↑
കൺജനിറ്റൽ റൂബെല്ല സിൻഡ്രോം ഇംഗ്ലീഷ് വിലാസം https://ml.wikipedia.org/wiki/Congenital_rubella_syndrome
ഗർഭിണിയായ സ്ത്രീക്ക് സാധാരണയായി ആദ്യ ത്രിമാസത്തിൽ റുബെല്ല ബാധിച്ചാൽ ജനിക്കുന്ന കുട്ടിക്ക് കൺജെനിറ്റൽ റുബെല്ല സിൻഡ്രോം ( സിആർഎസ് ) ഉണ്ടാകാം.
ഗർഭധാരണത്തിന് 0-28 ദിവസം മുമ്പ് അണുബാധയുണ്ടായാൽ, കുഞ്ഞിന് ബാധിക്കാനുള്ള സാധ്യത 43% ആണ്.
ഗർഭധാരണത്തിനു ശേഷം 0-12 ആഴ്ചകൾക്കുശേഷം അണുബാധയുണ്ടായാൽ, അപകടസാധ്യത 81% ആയി വർദ്ധിക്കുന്നു.
ഗർഭധാരണത്തിനു ശേഷം 13-26 ആഴ്ചകൾക്കുശേഷം അണുബാധയുണ്ടായാൽ, രോഗം ബാധിക്കാനുള്ള ശിശുവിന്റെ അപകടസാധ്യത 54% ആണ്.
മൂന്നാമത്തെ ത്രിമാസത്തിലോ ഗർഭധാരണത്തിനു 26-40 ആഴ്ചക്ക് ശേഷമോ റുബെല്ല പിടിപെട്ടാൽ അത് ശിശുക്കളെ സാധാരണയായി ബാധിക്കില്ല.
ഗർഭാവസ്ഥയുടെ 20 ആഴ്‌ചയ്‌ക്ക് ശേഷം അമ്മയിൽ റുബെല്ല പിടിപെടുകയും ജനനത്തിനു ശേഷവും വൈറസ് വ്യാപനം തുടരുകയും ചെയ്യുമ്പോൾ പ്രശ്‌നങ്ങൾ വളരെ അപൂർവമായി മാത്രമേ ഉണ്ടാകൂ.
1941 ൽ ഓസ്‌ട്രേലിയക്കാരനായ നോർമൻ മക്അലിസ്റ്റർ ഗ്രെഗ് ആണ് ഇത് കണ്ടെത്തിയത്.
അടയാളങ്ങളും ലക്ഷണങ്ങളും കൺജനിറ്റൽ റൂബെല്ലയിൽ നിന്ന് ത്വക്ക് മുറിവുകളുള്ള ശിശു "സാൾട്ട്-ആൻഡ്-പെപ്പർ" റെറ്റിനോപ്പതി കൺജനിറ്റൽ റുബെല്ലയുടെ സ്വഭാവമാണ്.
കൺജനിറ്റൽ റുബെല്ല സീറോളജി ടൈം ലൈൻ
കൺജനിറ്റൽ റുബെല്ല സിൻഡ്രോമിനുള്ള ക്ലാസിക് ട്രയാഡ് ഇതാണ്: സെൻസോറിനറൽ ബധിരത (58% രോഗികൾ) നേത്ര വൈകല്യങ്ങൾ-പ്രത്യേകിച്ച് റെറ്റിനോപ്പതി, തിമിരം , ഗ്ലോക്കോമ , മൈക്രോഫ്താൽമിയ (43% രോഗികൾ) ജന്മനായുള്ള ഹൃദ്രോഗം -പ്രത്യേകിച്ച് പൾമണറി ആർട്ടറി സ്റ്റെനോസിസ്, പേറ്റന്റ് ഡക്‌ടസ് ആർട്ടീരിയോസസ് (50% രോഗികൾ)
CRS ന്റെ മറ്റ് പ്രകടനങ്ങളിൽ ഇവയും ഉൾപ്പെടാം: പ്ലീഹ , കരൾ , അല്ലെങ്കിൽ അസ്ഥിമജ്ജ പ്രശ്നങ്ങൾ (അവയിൽ ചിലത് ജനിച്ചയുടനെ അപ്രത്യക്ഷമാകാം) ബുദ്ധിപരമായ വൈകല്യം ചെറിയ തല വലിപ്പം (മൈക്രോസെഫലി) കുറഞ്ഞ ജനന ഭാരം ത്രോംബോസൈറ്റോപെനിക് പർപുര എക്സ്ട്രാമെഡുള്ളറി ഹെമറ്റോപോയിസിസ് (ഒരു സ്വഭാവ സവിശേഷതയാണ് ബ്ലൂബെറി മഫിൻ ചുണങ്ങ് ) വലിയ കരൾ ചെറിയ താടിയെല്ലിന്റെ വലിപ്പം ത്വക്ക് മുറിവുകൾ
ഗർഭാവസ്ഥയിൽ റൂബെല്ല ബാധിച്ച കുട്ടികളെ പ്രായമാകുമ്പോൾ, ഇനിപ്പറയുന്ന സൂചനകൾക്കായി സൂക്ഷ്മമായി നിരീക്ഷിക്കണം: ഡവലപ്പ്മെൻ്റൽ ഡിലെ ഓട്ടിസം സ്കീസോഫ്രീനിയ വളർച്ചാ മാന്ദ്യം പഠന വൈകല്യങ്ങൾ പ്രമേഹം രോഗനിർണയം കൺജനിറ്റൽ റുബെല്ല സിൻഡ്രോം ടൈം ലൈൻ
ക്ലിനിക്കൽ കണ്ടെത്തലുകളുടെയും ലബോറട്ടറി മാനദണ്ഡങ്ങളുടെയും അടിസ്ഥാനത്തിലാണ് കൺജനിറ്റൽ റുബെല്ല സിൻഡ്രോം രോഗനിർണയം നടത്തുന്നത്.
ലബോറട്ടറി മാനദണ്ഡത്തിൽ ഇനിപ്പറയുന്നവയിലൊന്നെങ്കിലും ഉൾപ്പെടുന്നു: ആർടി-പിസിആർ പരിശോധന വഴി റുബെല്ല വൈറസ് കണ്ടെത്തൽ റൂബെല്ല-സ്പെസിഫിക് IgM ആന്റിബോഡി കണ്ടെത്തൽ പാസീവ് മെറ്റേണൽ ട്രാൻസ്മിഷനായി പ്രതീക്ഷിച്ചതിലും ഉയർന്ന തലത്തിൽ (കൂടുതൽ കൂടുതൽ കാലം നിലനിൽക്കും) ഇൻഫൻ്റ് റൂബെല്ല-സ്പെസിഫിക് IgG ആന്റിബോഡി കണ്ടെത്തൽ മൂക്ക്, രക്തം, തൊണ്ട, മൂത്രം, അല്ലെങ്കിൽ സെറിബ്രോസ്പൈനൽ ദ്രാവക പരിശോധനയിൽ റുബെല്ല വൈറസ് തിരിച്ചറിയൽ
ക്ലിനിക്കൽ നിർവചനത്തിന് ഇനിപ്പറയുന്നവയുടെ കണ്ടെത്തലുകൾ ആവശ്യമാണ്: തിമിരം /കൺജനിറ്റൽ ഗ്ലോക്കോമ , ജന്മനായുള്ള ഹൃദ്രോഗം (സാധാരണയായി, പേറ്റന്റ് ഡക്‌ടസ് ആർട്ടറിയോസസ് അല്ലെങ്കിൽ പെരിഫറൽ പൾമണറി ആർട്ടറി സ്റ്റെനോസിസ്), ശ്രവണ വൈകല്യം, പിഗ്മെന്ററി റെറ്റിനോപ്പതി പർപുര, ഹെപ്പറ്റോസ്‌പ്ലെനോമെഗലി, മഞ്ഞപ്പിത്തം, മൈക്രോസെഫലി, വികസന കാലതാമസം, മെനിംജോ എൻസെഫലൈറ്റിസ്, റേഡിയോലൂസന്റ് ബോൺ ഡിസീസ്
രോഗിയെ അവരുടെ ക്ലിനിക്കൽ, ലബോറട്ടറി കണ്ടെത്തലുകൾ അനുസരിച്ച് ഇനിപ്പറയുന്ന കേസുകളായി തരം തിരിച്ചിരിക്കുന്നു: സസ്പെക്ടഡ് (സംശയിക്കപ്പെടുന്നവർ): മുകളിൽ ലിസ്റ്റുചെയ്തിരിക്കുന്ന ഒന്നോ അതിലധികമോ ക്ലിനിക്കൽ കണ്ടെത്തലുകളുള്ളതും, എന്നാൽ സാധ്യതയുള്ളതോ സ്ഥിരീകരിച്ചതോ ആയ വർഗ്ഗീകരണത്തിന്റെ നിർവചനം പാലിക്കാത്തതുമായ ഒരു രോഗി പ്രോബബിൾ (സംഭാവ്യതയുളളത്): കൺജെനിറ്റൽ റുബെല്ലയുടെ ലബോറട്ടറി സ്ഥിരീകരണം ഇല്ലാത്ത, എന്നാൽ മുകളിൽ ലിസ്‌റ്റ് ചെയ്‌തിരിക്കുന്ന ഗ്രൂപ്പ് 1-ൽ നിന്നുള്ള രണ്ട് ക്ലിനിക്കൽ കണ്ടെത്തലുകൾ അല്ലെങ്കിൽ ഗ്രൂപ്പ് 1-ൽ നിന്നുള്ള ഒരു ക്ലിനിക്കൽ കണ്ടെത്തലും മുകളിൽ ലിസ്‌റ്റ് ചെയ്‌തിരിക്കുന്ന ഗ്രൂപ്പ് 2-ൽ നിന്നുള്ള ഒരു ക്ലിനിക്കൽ കണ്ടെത്തലും ഉള്ള ഒരു രോഗി.
കൺഫേംഡ് (സ്ഥിരീകരിച്ചത്): മുകളിൽ ലിസ്‌റ്റ് ചെയ്‌ത പ്രകാരം കുറഞ്ഞത് ഒരു ലബോറട്ടറി കണ്ടെത്തലും ഒരു ക്ലിനിക്കൽ കണ്ടെത്തലും (ഇരു ഗ്രൂപ്പിൽ നിന്നും) ഉള്ള ഒരു രോഗി ഇൻഫെക്ഷൻ ഒൺലി (അണുബാധ മാത്രം): മുകളിൽ വിവരിച്ച ക്ലിനിക്കൽ കണ്ടെത്തലുകളൊന്നുമില്ലാത്തതും, എന്നാൽ കുറഞ്ഞത് ഒരു സ്ഥിരീകരിച്ച ലബോറട്ടറി മാനദണ്ഡമെങ്കിലും പാലിക്കുന്നതുമായ ഒരു രോഗി പ്രതിരോധം
ഭൂരിഭാഗം ജനങ്ങൾക്കും വാക്സിനേഷൻ നൽകുന്നത് കൺജനിറ്റൽ റുബെല്ല സിൻഡ്രോം തടയുന്നതിന് ഫലപ്രദമാണ്.
ഗർഭിണിയാകാൻ ആഗ്രഹിക്കുന്ന സ്ത്രീകൾക്ക്, ഗർഭധാരണത്തിന് 28 ദിവസം മുമ്പെങ്കിലും MMR (മീസിൽസ് മുണ്ടിനീര്, റുബെല്ല) വാക്സിനേഷൻ ശുപാർശ ചെയ്യപ്പെടുന്നു.
ലൈവ് വൈറൽ കണികകൾ അടങ്ങിയിരിക്കുന്നതിനാൽ ഇതിനകം ഗർഭിണികളായ സ്ത്രീകൾക്ക് വാക്സിൻ നൽകരുത്.
മറ്റ് പ്രതിരോധ പ്രവർത്തനങ്ങളിൽ മെഡിക്കൽ, ചൈൽഡ് കെയർ പ്രൊഫഷനുകൾ പോലുള്ള ഉയർന്ന അപകടസാധ്യതയുള്ള ഉദ്യോഗസ്ഥരുടെ സ്ക്രീനിംഗും വാക്സിനേഷനും ഉൾപ്പെടാം.
കൺട്രോളർ ആന്റ് ഓഡിറ്റർ ജനറൽ ഓഫ് ഇന്ത്യ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Comptroller_and_Auditor_General_of_India ഭാരതം
ഇന്ത്യയിലെ കേന്ദ്ര സംസ്ഥാന ഭരണകൂടങ്ങളുടെ വരവു ചെലവു കണക്കുകൾ പരിശോധിക്കുന്നതിനും ആവശ്യമായ നിർദ്ദേശങ്ങൾ ഇക്കാര്യത്തിൽ നൽകുന്നതിനുമായി ഭരണഘടന 148 മുതൽ 151 വരെയുള്ള  വകുപ്പുകൾ പ്രകാരം അധികാരപ്പെടുത്തപ്പെട്ട സ്ഥാപനമാണ് കംട്രോളർ ആന്റ് ഓഡിറ്റർ ജനറൽ ഓഫ് ഇന്ത്യ .
പ്രധാനമന്ത്രിയുടെ ഉപദേശപ്രകാരം രാഷ്ട്രപതിയാണ് കംട്രോളർ ആന്റ് ഓഡിറ്റർ ജനറലിനെ നിയമിക്കുന്നത് .
സർക്കാരുകളുടെ വാർഷിക കണക്കുകൾ ഒത്തു നോക്കി പാർലമെന്റിൽ അതിന്റെ റിപ്പോർട്ട് സമർപ്പിക്കലാണ് പ്രധാന ചുമതല.
സി.എ.ജി. യെ ഇംപീച്ച്മെന്റ് നടപടിയിലൂടെ മാത്രമെ പുറത്താക്കാൻ കഴിയുകയുള്ളൂ.
ഇപ്പോഴത്തെ സിഎജി ഗിരീഷ് ചന്ദ്ര മുർമു കാലാവധി
6 വർഷമോ 65 വയസ്സു വരെയോ  നീക്കം ചെയ്യാത്തപക്ഷം പദവിയിൽ തുടരാവുന്നതാണ് .
List of Comptrollers and Auditors General of India No. കംട്രോളർ ആന്റ് ഓഡിറ്റർ ജനറൽ ഓഫ് ഇന്ത്യ ഔദ്യോകിക കാലം തുടക്കം ഔദ്യോകിക കാലം അവസാനം 1 വി. നരഹരി റാവു 1948 1954 2 ഏ.
കെ ചന്ദ 1954 1960 3 ഏ.
കെ. റോയ് 1960 1966 4 എസ്. രംഗനാഥൻ 1966 1972 5 ഏ.
ബക്ഷി 1972 1978 6 ഞ്ജാൻ പ്രകാശ് 1978 1984 7 ടി.എൻ. ചതുർവേദി 1984 1990 8 സി.ജി. സോമയ്യ 1990 1996 9 ഷുൺഗ്ലു 1996 2002 10 വി.എൻ. കൌൾ 2002 2008 11 വിനോദ് റായ് 2008 2013 12 ശശികാന്ത് ശർമ 2013 ചുമതലയിൽ(6 വർഷം അല്ലെങ്കിൽ 65 വയസ്സ് പൂർത്തിയാകും വരെ) അവലംബം
കൗൻകെ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് കൗൻകെ.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് കൗൻകെ സ്ഥിതിചെയ്യുന്നത്.
കൗൻകെ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് കൗൻകെ ൽ 2160 വീടുകൾ ഉണ്ട്.
ആകെ ജനസംഖ്യ 11081 ആണ്.
ഇതിൽ 5847 പുരുഷന്മാരും 5234 സ്ത്രീകളും ഉൾപ്പെടുന്നു.
കൗൻകെ ലെ സാക്ഷരതാ നിരക്ക് 62.25 ശതമാനമാണ്.
കൗൻകെ ലെ 6 വയസ്സിനു താഴെയുള്ള കുട്ടികളുടെ എണ്ണം 1166 ആണ്.
ഇത് കൗൻകെ ലെ ആകെ ജനസംഖ്യയുടെ 10.52 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 3971 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 3364 പുരുഷന്മാരും 607 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 88.89 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 34.37 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
കൗൻകെ ലെ 5380  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 2160 - - ജനസംഖ്യ 11081 5847 5234 കുട്ടികൾ (0-6) 1166 633 533 പട്ടികജാതി 5380 2840 2540 സാക്ഷരത 62.25 % 55.28 % 44.72 % ആകെ ജോലിക്കാർ 3971 3364 607 ജീവിതവരുമാനമുള്ള ജോലിക്കാർ 3530 3139 391 താത്കാലിക തൊഴിലെടുക്കുന്നവർ 1365 1045 320 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
കൺട്രോൾ കീ ഇംഗ്ലീഷ് വിലാസം https://ml.wikipedia.org/wiki/Control_key കൺട്രോൾ കീ ISO keyboard symbol for “Control”
കൺട്രോൾ കീ യെ കമ്പ്യൂട്ടറിലെ ഒരു തിരുത്തൽ കീയെന്നോ മാറ്റം വരുത്തുന്ന കീയെന്നോ പറയാം.
ഇത്തരം കീകൾ മറ്റു കീയുമായിച്ചേർന്ന് ഞെക്കിയാൽ ഒരു പുതിയ പ്രവർത്തനം നടക്കും.
(ഉദാഹരണത്തിനു,  ^ Ctrl+C);  കൺട്രോൾ കീ ഷിഫ്റ്റ് കീ പോലെ വളരെ അപൂർവമായി മാത്രമേ അതു മാത്രമായി ഞെക്കുമ്പോൾ ഒരു പ്രവർത്തനം നടക്കൂ.
മിക്ക കീconceptബോഡുകളുടെയും അടിയിൽ ഇടത്ത് ഭാഗത്ത് ആണു കൺട്രോൾ കീ കാണപ്പെടുന്നത്.
എന്നാൽ വൽതുവശത്ത് അടിയിലുമായും ഈ കീ പല കീബോഡിലും കാണാൻ കഴിയും.
ടെലിടൈപ്പ് റൈറ്ററുകളിലും മുമ്പത്തെ കീബോർഡുകളിലും മറ്റൊരു കീയുടെ കൂടെ കൺട്രോൾ കീ അമർത്തിപ്പിടിച്ചാൽ ഉണ്ടായ അസ്കി കരൿറ്റാരിലെ ഏഴു ബിറ്റുകളിലെ ഇടതുഭാഗത്തെ 2 ബിറ്റുകൾ പൂജ്യം ആയി മാറും.
കീയുടെ സ്ഥാനം സൂചനകൾ ഉദാഹരണങ്ങൾ
വ്യത്യസ്ത ആപ്പ്ലിക്കേഷനുകളും, യൂസർ ഇന്റെർഫാസുകളും, ഓപ്പറേറ്റിംഗ് സിസ്റ്റങ്ങളും വിവ്ധ ആവശ്യങ്ങൾക്ക് വിവിധയിനം കൺ ട്രോൾ കീ  സംയോഗങ്ങൾ ആണുപയോഗിക്കുന്നത്.
കീ സംയോഗങ്ങൾ മൈക്രോസോഫ്റ്റ് വിൻഡോസ് / KDE / GNOME യൂനിക്സ് ( കമന്റ് ലയിൻ and programs using readline ) Emacs (if different from Unix command line)
Ctrl + A മുഴുവൻ സിലക്റ്റ് ചെയ്യുക Beginning of line
Ctrl + B അക്ഷരം കട്ടി കൂട്ടുക ഒരു ചിഹ്നം/അക്ഷരം/അക്കം പിറകിലേയ്ക്കു മാറ്റാൻ
Ctrl + C കോപ്പി Generate SIGINT (പ്രോഗ്രാം നിർത്തുക) Compound command
Ctrl + D ഫോണ്ട് വിൻഡോ വരാൻ (word processing); ബുക്ക് മാർക്കിലേയ്ക്കു ചേർക്കാൻ ( Browsers ) മുന്നോട്ട് ഡിലീറ്റ്, or if line is empty, end of input (traditional Unix) മുന്നോട്ട് ഡിലീറ്റ് ചെയ്യാൻ
Ctrl + E മധ്യ ഭാഗത്തേയ്ക്കുകേന്ദ്രീകരിച്ച് ഖണ്ഡിക മാറാൻ (word processing) End of line
Ctrl + F കണ്ടെത്താൻ (ഒരു വലിയ രേഖയിൽ ഒരു ചെറിയ ഭാഗം കണ്ടെത്താൻ) മുന്നോട്ട് ഒരു അക്ഷരം/അടയാളം
Ctrl + G Go to (line number) Bell Quit - ഇപ്പൊഴത്തെ പ്രവർത്തനം ഉപേക്ഷിക്കുക
Ctrl + H പകരം വയ്ക്കാൻ; History മുൻപത്തെ അടയാളം ഡിലീറ്റ് ചെയ്യുക സഹായ കീ
Ctrl + I ചരിഞ്ഞ അക്ഷരം; Incremental search Command line completion ടാബ് കീക്കു തുല്യം
Ctrl + J Justify Line feed (LFD) LFD (to evaluate Lisp expressions)
Ctrl + K ഹൈപ്പർലിങ്ക് ചേർക്കുക (word processing) Cut ("Kill") text between cursor and end of line
Ctrl + L Create list; ഇടത്തേയ്ക്ക് (word processing) Clear screen Redraw window/terminal, and recenter view around current line
Ctrl + M മാർജിൻ കുറയ്ക്കാൻ by 1/2 inch (word processing) Same as Enter key
Ctrl + N New ( window , document, etc.) അടുത്ത വരി (in history) Next line
Ctrl + O Open Flush output Insert ("open") പുതിയ വരി
Ctrl + P പ്രിന്റ് മുൻ വരി(in history) മുൻ വരി
Ctrl + Q ആപ്പ്ലിക്കേഷൻ ഉപേക്ഷിക്കുക Resume transmission Literal insert
Ctrl + R പേജ് റിഫ്രെഷ് ചെയ്യുക; വലതു ഭാഗത്തേയ്ക്ക് ഖണ്ഡിക പോകാൻ (word processing) ഹിസ്റ്ററിയിൽ പിറകിലേയ്ക്കു പോകാൻ പുറകിലേയ്ക്കു തിരയാൻ
Ctrl + S സേവ് ചെയ്യാൻ Pause transmission മുന്നോട്ട് സേർച്ച് ചെയ്യുക
Ctrl + T Open new tab Transpose characters
Ctrl + U അടിവര ഇടാൻ Cut text between beginning of line and cursor Prefix numerical argument to next command
Ctrl + V Paste Literal insert പേജ് താഴേയ്ക്ക്
Ctrl + W ഒരു ജാലകമോ ടാബോ ക്ലോസ് ചെയ്യാൻ മുമ്പത്തെ വാക്കു മുറിക്കാൻ Cut
Ctrl + X Cut Compound command
Ctrl + Y Redo Paste